Diari Oficial de la Generalitat Valenciana


Sumari del DOGV 7857, del 24-08-2016 (2016/6167)

Informació pública de l'acord de suspensió de llicències amb motiu de l'aprovació provisional de la versió preliminar del Pla General i de la proposta de memòria ambiental.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7857

Data del DOGV
:   24-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6167


Data del document
:   27-07-2016

Organisme emissor
:   Ajuntament de Montesa

Tipus de document
:   Anunci

Descriptors 

:   * Montesa
    * pla d'urbanisme
    * administració local

Informació pública de l'acord de suspensió de llicències amb motiu de l'aprovació provisional de la versió preliminar del Pla General i de la proposta de memòria ambiental. [2016/6167]  
El Ple de l'Ajuntament de Montesa, en la sessió ordinària de 26 de juliol de 2016, i amb motiu de l'aprovació provisional, amb data 7 de juny de 2016, de la versió preliminar del Pla General de Montesa i de la proposta de memòria ambiental, va adoptar, entre altres, l'acord del qual es transcriu a continuació la part dispositiva.  
  
«Primer. Suspendre, de conformitat amb el que estableix l'article 64 de la Llei 5/2014, de 25 de juliol, d'Ordenació del Territori, Urbanisme i Paisatge (LOTUP), la tramitació i l'atorgament de llicències de parcel·lació de terrenys, edificació i demolició, d'acord amb les condicions següents:  
- Delimitació de l'àrea objecte de la suspensió: afecta cinc de les sis àrees de repartiment de sòl urbà residencial delimitades per l'instrument, que són les següents.  
  
Tipologia (ús residencial) Àrees afectades  
Habitatge adossat AR-1A, AR-1B i AR-1D  
Habitatge aïllat AR-2A i AR-2B  
  
  
- Objecte de la suspensió: la tramitació i l'atorgament de llicències de parcel·lació de terrenys, edificació i demolició, per a l'àmbit delimitat anteriorment. La suspensió de les llicències implicarà també la dels acords aprovatoris de nous programes d'actuació en la zona afectada.  
  
- Duració de la suspensió: el termini de la suspensió tindrà una duració màxima de dos anys.  
  
Segon. Ordenar la publicació de l'Acord en el Diari Oficial de la Comunitat Valenciana i al tauler d'anuncis d'aquest ajuntament, el qual haurà de ser comprensiu tant de l'àmbit i el tipus de llicències afectades per la suspensió; cal tindre en compte que el còmput del termini de suspensió s'iniciarà l'endemà de la publicació del present acord en el Diari Oficial de la Comunitat Valenciana.  
  
Tercer. Comunicar el present acord als serveis municipals les competències del qual puguen resultar afectades».  
  
  
La qual cosa es fa pública perquè se'n prenga coneixement, i s'informa que contra el present acord, que posa fi a la via administrativa, es pot interposar alternativament, o un recurs de reposició potestatiu, en el termini d'un mes a comptar des de l'endemà de la recepció d'aquesta notificació, davant del ple d'aquest ajuntament, de conformitat amb els articles 116 i 117 de la Llei 30/1992, de 26 de novembre, de Règim Jurídic i Procediment Administratiu Comú, o un recurs contenciós administratiu, davant dels Jutjats Contenciosos Administratius de València en el termini de dos mesos a comptar des de l'endemà a la recepció de la present notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no es podrà interposar cap recurs contenciós administratiu fins que aquell siga resolt expressament o se n'haja produït la desestimació per silenci. Així mateix podrà exercitar qualsevol altre recurs que considere pertinent.  
  
Montesa, 27 de juliol de 2016.- L'alcalde: José Barberá Ferrer.